

ประกาศองค์การบริหารส่วนตำบลบางเดชะ

 ที่ 12 /2561

เรื่อง แต่งตั้งคณะกรรมการบริหารศูนย์ข้อมูลข่าวสาร

และแต่งตั้งเจ้าหน้าที่ประจำศูนย์ข้อมูลข่าวสาร องค์การบริหารส่วนตำบลบางเดชะ

…………………………………………………………………………………………………………………………….

 ตามคำสั่งที่ 11/2561 ลงวันที่ 15 มกราคม 2561 ได้จัดตั้งศูนย์ข้อมูลข่าวสารขององค์การบริหารส่วนตำบลบางเดชะ นั้น เพื่อให้การบริหาร การจัดระบบ การขอ การอนุญาต และการบริการข้อมูลข่าวสารของราชการ ที่อยู่ในความรับผิดชอบขององค์การบริหารส่วนตำบลบางเดชะ เป็นไปด้วยความเรียบร้อย รวดเร็ว และมีประสิทธิภาพ ถูกต้องตามกฎหมายและระเบียบราชการ อาศัยอำนาจตามพระราชบัญญัติข้อมูลข่าวสารของราชการ พ.ศ.2540 จึงขอแต่งตั้งคณะกรรมการบริหารศูนย์ข้อมูลข่าวสาร และแต่งตั้งเจ้าหน้าที่ประจำศูนย์ข้อมูลข่าวสาร องค์การบริหารส่วนตำบลบางเดชะ ดังนี้

 **คณะกรรมการบริหารศูนย์ข้อมูลข่าวสาร ประกอบด้วย**

1. นายกองค์การบริหารส่วนตำบลบางเดชะ เป็นประธานกรรมการ
2. รองนายกองค์การบริหารส่วนตำบลบางเดชะ เป็นรองประธานกรรมการ
3. ปลัดองค์การบริหารส่วนตำบลบางเดชะ เป็นกรรมการ
4. หัวหน้าสำนักฯ เป็นกรรมการ
5. ผู้อำนวยการกองช่าง เป็นกรรมการ
6. เจ้าพนักงานธุรการ ปฏิบัติงาน เป็นกรรมการและเลขานุการ

 **มีหน้าที่ดังนี้**

1. สอดส่องดูแล และให้คำแนะนำ ปรึกษาเกี่ยวกับการดำเนินงานของเจ้าหน้าที่ของรัฐในการปฏิบัติตามพระราชบัญญัติข้อมูลข่าวสาร พ.ศ.2540
2. กำหนดหลักเกณฑ์เกี่ยวกับการบริหาร การจัดระบบ การขอข้อมูลและการบริการข้อมูลข่าวสารของราชการ
3. พิจารณาวินิจฉัย ประเภทข้อมูลข่าวสารที่ควรจัดเก็บไว้ที่องค์การบริหารส่วนตำบลบางเดชะ หรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐ ที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ
4. พิจารณาวินิจฉัย ประเภทข้อมูลข่าวสารที่ไม่ต้องเปิดเผย หรือข้อมูลข่าวสารที่เป็นความลับของราชการ

 /5.ให้ตำแนะนำ

-2-

 5. ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐหรือเอกชน

 6. แต่งตั้งคณะกรรมการหรือคณะทำงานเพื่อปฏิบัติการในเรื่องใดๆ

 7. ดำเนินการตามเรื่องอื่นตามที่นายกองค์การบริหารส่วนตำบลบางเดชะ มอบหมาย

 โดยแต่งตั้งให้ นางสาวทัศนีย์ ยิ้มสุข ตำแหน่ง เจ้าพนักงานธุรการ ปฏิบัติงาน เป็นเจ้าหน้าที่ประจำศูนย์ข้อมูลข่าวสารขององค์การบริหารส่วนตำบลบางเดชะ โดยมีหน้าที่ดังนี้

1. รวยบรวมข้อมูลข่าวสารแต่ละสำนัก/กอง ที่เปิดเผยตามพระราชบัญญัติข้อมูลข่าวสารของราชการ พ.ศ.2540 ไว้ที่ศูนย์ข้อมูลข่าวสารขององค์การบริหารส่วนตำบลบางเดชะ
2. ให้บริการข้อมูลข่าวสารขององค์การบริหารส่วนตำบลบางเดชะ แก่ประชาชนที่ขอเข้าตรวจ ศึกษา ค้นคว้า ขอสำเนา หรือสำเนาที่มีคำรับรองถูกต้อง
3. รับผิดชอบการเรียกเก็บค่าธรรมเนียมในการให้บริการข้อมูลข่าวสารของราชการ ตามหลักเกณฑ์ที่คณะกรรมการบริหารศูนย์ข้อมูลข่าวสารขององค์การบริหารส่วนตำบลบางเดชะ

ทั้งนี้ ตั้งแต่บัดนี้เป็นต้นไป

 สั่ง ณ วันที่ 15 เดือน มกราคม พ.ศ.2561

 ด.ต. 

 (ศิลปชัย วงษ์นิกร)

 นายกองค์การบริหารส่วนตำบลบางเดชะ